CELEX: 22001D0054
Language: hr
Date: 2001-05-18 00:00:00
Title: Odluka Zajedničkog odbora EGP-a br. 54/2001 od 18. svibnja 2001. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 94
            
            
               HR
            
            
               Službeni list Europske unije
            
            
               133
            
         22001D0054
   
               L 165/58
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 54/2001
   od 18. svibnja 2001.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu izmijenjen je Odlukom br. 42/2001 Zajedničkog odbora EGP-a od 30. ožujka 2001. (1).
            
         
               (2)
            
            
               Odluka br. 1/95 Vijeća EGP-a od 10. ožujka 1995. (2) uz uvjet da Lihtenštajn provede odredbe poglavlja I. Priloga I. Sporazumu do 1. siječnja 2000., podliježe izvješću Zajedničkog odbora EGP-a tijekom 1999.
            
         
               (3)
            
            
               Ovo je izvješće pokazalo da se posebne okolnosti u Lihtenštajnu nisu promijenile i vjerojatno se neće mijenjati u bliskoj budućnosti.
            
         
               (4)
            
            
               Prikladno je produžiti prijelazno razdoblje na toj osnovi do 31. prosinca 2001. u očekivanju trajnog aranžmana koji se treba provesti do tog datuma,
            
         ODLUČIO JE:
   Članak 1.
   Tekst prvog stavka SEKTORSKE PRILAGODBE Priloga I. Sporazumu mijenja se i glasi:
   
      „Lihtenštajn se izuzima od odredaba Poglavlja I., ‚Veterinarska pitanja’, do 31. prosinca 2001. Zajednički odbor EGP-a nadzire situaciju tijekom 2001. s namjerom pronalaženja trajnog aranžmana.”
   
   Članak 2.
   Ova Odluka stupa na snagu 19. svibnja 2001., uz uvjet da su Zajedničkom odboru EGP-a prethodno podnesene sve potrebne obavijesti u skladu s člankom 103. stavkom 1. Sporazuma (3).
   Primjenjuje se od 1. siječnja 2000.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 18. svibnja 2001.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 158, 14.6.2001.
   
      (2)  SL L 86, 20.4.1995., str. 58.
   
      (3)  Ustavni zahtjevi nisu navedeni.